મહેસાણાઃ મહેસાણામાં સરદાર પટેલ ગ્રૂપના લાલજી પટલે જેલભરો આંદોલન દરમિયાન ઇજાગ્રસ્ત થયા હતા. ત્યારે 15 દિવસની સારવાર બાદ તેઓ સ્વસ્થ થઇ જતા પોલીસ સમક્ષ આત્મસમર્પણ કરવાનો પ્રસ્તાવ તેમણે મૂક્યો હતો. પ્રસ્તાવના 12 કલાક સુધી ચાલેલા ડ્રામાથી કંટાળીને લાલજીભાઇની પત્ની રંજનબેને હોબાળો કરતા રાત્રીના સમયે પોલીસ કાફલો દવાખાને દોડી આવ્યો હતો અને સિવીલ તબીબના રિપોર્ટને આધારે લાલજી પટેલનું નિવેદન લઇ તેમની ધરપકડ કરવામાં આવી હતી. લાલજી પટેલની ધરપકડના પગલે લોકો હોસ્પિટલ ધસી આવ્યા હતા. ઉલ્લેખનિય છે કે જેલભરો આંદોલન દરમ્યાન માથામાં ઇજા થવાને કારણે 15 દિવસથી લાયન્સ હોસ્પિટલમાં લાલજી પટેલ સારવાર હેઠળ હતા. સ્વસ્થ થતાની સાથે જ તેમણે આત્મસમર્ણપની વાત કરી હતી.